Mixail Koxan

Mixail Sergeyeviç Koxan (; ) — ukraynalı yüngül atlet, çəkic atma üzrə mütəxəssis. 2024-cü il Yay Olimpiya Oyunlarının bürünc medal, 2024-cü il Avropa çempionatının bürünc medal mükafatçısı, Buenos-Ayresdə keçirilən Yeniyetmələrin Olimpiya Oyunlarının çempionu, gənclər arasında dünya çempionu, yeniyetmələr və gənclər arasında Avropa çempionu, ölkə çempionatlarının qalibi və mükafatçısı.
 Həyatı 
Mixail Koxan 22 yanvar 2001-ci ildə anadan olub. O, Dnepropetrovsk vilayətini yarışlarda təmsil edib.

O, ilk dəfə 2017-ci ildə Ukrayna yığmasının tərkibində Nayrobidə keçirilən gənclər arasında Dünya çempionatında çıxış edərək, 82,31 nəticə ilə çəkic atmada bütün rəqiblərini üstələyərək qızıl medal qazanıb. Bu mövsümdə, həmçinin Dyördə keçirilən Avropa Gənclər Yay Olimpiya Festivalının qalibi olub (78,28).
2018-ci ildə 87.82 dünya rekordu ilə Dyördə keçirilən Yeniyetmələr arasında Avropa çempionatının qalibi, Tamperedə keçirilən gənclər arasında Dünya çempionatının gümüş medalçısı (79.68) və Buenos-Ayresdə keçirilən Yeniyetmələrin Yay Olimpiya Oyunlarının (85.97 + 85.14) ən yaxşı atıcısı olub.https://www.olympedia.org/athletes/2504178.html

2019-cu ildə Şamorində keçirilən Atıcılıq üzrə Avropa Kubokunda gənclər kateqoriyasının qalibi (76,68), Avropa rekortsmeni olub. Həmçinin, Burosda keçirilən gənclər arasında Avropa çempionatında birinci yeri tutmuş (84,73) və ilk dəfə çəkic atma üzrə Böyüklər arasında Ukrayna çempionatının qalibi olub (73,94). O, Dohada keçirilən Dünya çempionatında iştirak edib və burada finalda çəkici 77,39 metrə ataraq beşinci yerin qalibi olmuşdur.

2020-ci ildə Lutskda keçirilən Ukrayna çempionatının (75,39) və Kluj-Napokada keçirilən Balkan çempionatının (75,43) qalibi olub.

2021-ci ildə o, üçüncü dəfə Ukrayna çempionu (78,61), Tallində keçirilən gənclər arasında Avropa çempionatının qalibi oldu (77,88), Sekeşfexervarda keçirilən Macarıstan Qran-prisində 80,78 metrə çəkic atmada seçildi. Olimpiya təsnifat standartını (77,50) yerinə yetirərək, Tokioda keçirilən Yay Olimpiya Oyunlarında ölkəsini təmsil etmək hüququnu qazandı. Çəkic atma finalında o, 80,39 metr nəticə göstərərək yarışın yekun protokolunda dördüncü oldu. 20 yaşında o, bir neçə tarixi rekorda imza atıb; o, Olimpiya Oyunlarının çəkic atma finalının ən gənc iştirakçısı olub, Olimpiya Oyunları tarixində çəkici 80 metrdən uzağa atan ən gənc idmançı ünvanını alıb, Olimpiya Oyunlarında dördüncü yeri tutan ən gənc çəkic atıcısı olub.

2024-cü ilin iyununda Romada keçirilən Avropa çempionatında Mixail 80,18 metr nəticə ilə bürünc medal qazanıb.

4 avqust 2024-cü ildə Parisdə keçirilən Olimpiya Oyunlarının bürünc medal mükafatçısı oldu.

 Mükafatları 
 3-cü dərəcəli "Xidmətə görə" ordeni (2024)
 "Əmək və şücaətə görə" medalı (2023)

 İstinadlar 

Kateqoriya:2020 Yay Olimpiya Oyunlarında yüngül atletlər
Kateqoriya:2024 Yay Olimpiya Oyunlarında yüngül atletlər
Kateqoriya:Ukraynanın III dərəcəli "Xidmətlərinə görə" ordeninin kavalerləri
Kateqoriya:2024 Yay Olimpiya Oyunları bürünc medalçıları
Kateqoriya:Olimpiya bürünc medalına sahib Ukrayna idmançıları